ສະໜັບສະໜູນບັນດວິສາຫະກິດຂອງ ແບນຊິກ ລົງທຶນເຂົ້າ ຫວຽດນາມ
(VOVWORLD) - ໃນຕອນບ່າຍວັນທີ 2 ພະຈິກ, ທີ່ສຳນັກງານລັດຖະບານ, ທ່ານ ເວືອງດີ່ງຮູ້ວ ຮອງນາຍົກລັດຖະມົນຕີ ຫວຽດນາມ ໄດ້ຕ້ອນຮັບ ທ່ານ Johan Vande Lanotte ເຈົ້າຄອງນະຄອນ Ostend, ອະດີດຮອງນາຍົກລັດຖະມົນຕີແຫ່ງລາຊະອານາຈັກ ແບນຊິກ.
ທີ່ການຕ້ອນຮັບ, ທ່ານ ຮອງນາຍົກລັດຖະມົນຕີ ເວືອງດີ່ງຮູ້ວ ຢືນຢັນວ່າ ລັດຖະບານ ຫວຽດນາມ ຈະສືບຕໍ່ສ້າງສະພາບແວດລ້ອມແຫ່ງການລົງທຶນ, ດຳເນີນທຸລະກິດຢ່າງກະຈ່າງແຈ້ງ, ສະໜິດສະໜົມ, ມີລັກສະນະເປີດສູງ, ສ້າງເງື່ອນໄຂສະດວກທີີ່ສຸດໃຫ້ບັນດາວິສາຫະກິດ. ຫວຽດນາມ ສະໜັບສະໜູນບັນດາວິສາຫະກິດ ຂອງ ແບນຊິກ ເພີ່ມທະວີການລົງທຶນເຂົ້າ ຫວຽດນາມ; ສົ່ງເສີມບັນດາວິສາຫະກິດ ອີຢູ ແລະ ແບນຊິກ ຊຸກຍູ້ວິວັດທະນາການລົງນາມ ແລະ ໃຫ້ສັດຕະຍາບັນສັນຍາການຄ້າເສລີ ຫວຽດນາມ - ສະຫະພາບເອີລົບ ເພື່ອຜົນປະໂຫຍດຂອງທັງສອງຝ່າຍ.
ສ່ວນທ່ານ ເຈົ້າຄອງນະຄອນ Ostend Johan Vande Lanotte ໃຫ້ຮູ້ວ່າ: ບັນດາວິສາຫະກິດ ຂອງ ແບນຊິກ ປາດຖະໜາສືບຕໍ່ໄດ້ຮັບຍູ້ແຮງການເຄື່ອນໄຫວລົງທຶນ, ຮ່ວມມື ຢູ່ບັນດາທ້ອງຖິ່ນຂອງ ຫວຽດນາມ ໃນບັນຂົງເຂດທີ່ມີທ່າແຮງ; ພ້ອມທັງສະແດງຄວາມສະໜັບສະໜູນການຮັບຮອງເອົາ ແລະ ປະຕິບັດສັນຍາການຄ້າເສລີ ລະຫວ່າງ ສະຫະພາບເອີລົບ ແລະ ຫວຽດນາມ.